Lav et referat af nedenstående tekst:

Tekst:
En 18-årig mand, der selv bor i Aalborg Øst, indrømmer nu, at han natten til søndag satte ild til en container på Fyrkildevej. Kort før klokken halvfem torsdag blev han stoppet af en politipatrulje på Fyrkildevej. Han havde nogle aviser under armen og var udstyret med en kniv. Nordjyllands Politi fortæller, at den 18-årige virkede påvirket og psykisk ude af balance. Han blev bragt til politigården i Aalborg og sigtet for ulovlig våbenbesiddelse. Brug for psykiatrisk hjælp Politiet skønnede, at han havde brug for hjælp og kørte ham til psykiatrisk afdeling, hvor han kom under behandling. Han nåede dog at fortælle, at det var ham der natten til søndag stak ild til contanieren ved Fyrkildevej 53. Han mente, at han havde påsat en brand yderligere i området. Inden for de seneste ni måneder har der været ca. 10 containerbrande i området Fyrkildevej/Blåkildevej i Aalborg Øst. Disse brande vil den 18-årige blive afhørt om, fortæller politiet. Den 18-årige fremstilles fredag formiddag i grundlovsforhør ved retten i Aalborg.

Referat:
18-årig går til bekendelse om containerbrand